ནུབ་མོ་དེར་ཐང་ལོས་འགོ་མ་བོད་མོ་དེར་འབྲོག་ཐུག་སྟབས་བདེ་ཞིག་དྲངས།མོས་ཁ་ལོ་བར་མིག་བརྡ་ཞིག་བསྟན་པས་འབྲུ་ཁུ་ལྔ་མའི་ཆང་དམ་གཉིས་ལྕགས་ཐབ་ཀྱི་འགྲམ་པར་བསྲེ་ནས་འཐུང་འགོ་བརྩམས།ཐང་ལོ་དང་ཁ་ལོ་བ་གཉི་གས་འཐུང་གྲོགས་འདུག་གྲོགས་གཉིས་ཀྱི་ཞབས་ཏོག་གང་ནུས་ཤིག་སྒྲུབས།མོས་རྩྭ་ཐང་དང་ཆུང་དུས་དྲན་ཚུལ་གླེང་ཡོང་ལ་ཐང་ལོས་ལོ་ངོ་བཅུའི་ཁེར་སྡུག་བཤད་ཁུལ་གྱིས་ཅུང་མིན་ན་མིག་ཆུ་ཡང་ཤོར་སོང་།གོ་སྐབས་དེ་དང་བསྟུན་ནས་ཐང་ལོས་བློ་ཡུལ་ལས་བརྒལ་བའི་བརྩེ་གླུ་སྙན་མོ་ངེད་གཉིས་ཕན་ཚུན་ལ་དགའ་ཡོང་ཞེས་བའི་ཕོ་མོའི་མཉམ་ལེན་དེ་ཡང་འགོ་མར་ཕུལ་ཐུབ་སོང་ལ་ཕྱི་ཉིན་འགྲོ་ཁ་མར་ཐང་ལོར་སེམས་གསོའི་ཚུལ་དུ་ཕྲག་པར་རྡེབས་བཞིན།